CELEX: 31985R1620
Language: el
Date: 1985-06-13 00:00:00
Title: Κανονισμός (ΕΟΚ) αριθ. 1620/85 του Συμβουλίου της 13ης Ιουνίου 1985 που τροποποιεί τον κανονισμό (ΕΟΚ) αριθ. 3599/82 για το καθεστώς της προσωρινής εισδοχής, όσον αφορά την ημερομηνία θέσης του σε εφαρμογή

Avis juridique important

|

31985R1620

Κανονισμός (ΕΟΚ) αριθ. 1620/85 του Συμβουλίου της 13ης Ιουνίου 1985 που τροποποιεί τον κανονισμό (ΕΟΚ) αριθ. 3599/82 για το καθεστώς της προσωρινής εισδοχής, όσον αφορά την ημερομηνία θέσης του σε εφαρμογή  

Επίσημη Εφημερίδα αριθ. L 155 της 14/06/1985 σ. 0054 - 0054 Ισπανική ειδική έκδοση: Κεφάλαιο 02 τόμος 13 σ. 0219  Πορτογαλική ειδική έκδοση : Κεφάλαιο 02 τόμος 13 σ. 0219 

***** ΚΑΝΟΝΙΣΜΟΣ (ΕΟΚ) αριθ. 1620/85 ΤΟΥ ΣΥΜΒΟΥΛΙΟΥ  της 13ης Ιουνίου 1985  που τροποποιεί τον κανονισμό (ΕΟΚ) αριθ. 3599/82 για το καθεστώς της προσωρινής εισδοχής, όσον αφορά την ημερομηνία θέσης του σε εφαρμογή  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη ίδρυσης της Ευρωπαϊκής Οικονομικής Κοινότητας, και ιδίως τα άρθρα 28, 43 και 235,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  τη γνώμη της Οικονομικής και Κοινωνικής Επιτροπής (3),  Εκτιμώντας:  ότι, σύμφωνα με το άρθρο 34 του κανονισμού (ΕΟΚ) αριθ. 3599/82 (4), ο τελευταίος τίθεται σε εφαρμογή ένα έτος μετά την έκδοση των διατάξεων εφαρμογής που θα θεσπιστούν για το άρθρο 7 παράγραφος 2, το άρθρο 10 παράγραφος 2, το άρθρο 20 στοιχείο δ), το άρθρο 21 παράγραφος 3 και το άρθρο 24 παράγραφος 2· ότι οι εν λόγω διατάξεις θεσπίστηκαν με τον κανονισμό (ΕΟΚ) αριθ. 1751/84 (5) στις 13 Ιουνίου 1984· ότι, εξαιτίας του γεγονότος αυτού, ο κανονισμός (ΕΟΚ) αριθ. 3599/82 πρέπει να τεθεί σε εφαρμογή στις 13 Ιουνίου 1985·  ότι διαπιστώθηκαν πολλές δυσχέρειες για τον καθορισμό του νέου καθεστώτος που θεσπίστηκε με τον προαναφερόμενο κανονισμό· ότι ο εν λόγω καθορισμός θα πρέπει να γίνει κατά τον καλύτερο δυνατό τρόπο· ότι πρέπει να αναβληθεί η ημερομηνία θέσης σε εφαρμογή του κανονισμού (ΕΟΚ) αριθ. 3599/82 για την 1η Ιανουαρίου 1986,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 34 του κανονισμού (ΕΟΚ) αριθ. 3599/82 αντικαθίσταται από το ακόλουθο κείμενο:  «Άρθρο 34  Ο παρών κανονισμός αρχίζει να ισχύει την 1η Ιανουαρίου 1983. Τίθεται σε εφαρμογή την 1η Ιανουαρίου 1986.  Οι άδειες που εκδίδονται, δυνάμει των εθνικών διατάξεων, πριν από την 1η Ιανουαρίου 1986, ανακαλούνται το αργότερο δύο έτη μετά την ημερομηνία αυτή αν αυτές μπορούν να διατηρηθούν σε ισχύ δυνάμει των διατάξεων του παρόντος κανονισμού.»  Άρθρο 2  Ο παρών κανονισμός αρχίζει να ισχύει στις 14 Ιουνίου 1985.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Λουξεμβούργο, 13 Ιουνίου 1985.  Για το Συμβούλιο  Ο Πρόεδρος  G. DE MICHELIS  (1) ΕΕ αριθ. C 117 της 11. 5. 1985, σ. 6.  (2) Γνώμη που διατυπώθηκε στις 12 Ιουνίου 1985 (δεν έχει δημοσιευθεί ακόμη στην Επίσημη Εφημερίδα).  (3) Γνώμη που διατυπώθηκε στις 29 Μαΐου 1985 (δεν έχει δημοσιευθεί ακόμη στην Επίσημη Εφημερίδα).  (4) ΕΕ αριθ. L 376 της 31. 12. 1982, σ. 1.  (5) ΕΕ αριθ. L 171 της 29. 6. 1984, σ. 1.